**Xavier Ouellet** (s. 29. heinäkuuta 1993 Bayonne, Ranska) on kanadalais-ranskalainen jääkiekkopuolustaja, joka pelaa NHL-joukkue Montreal Canadiensissa. *The Sports Forecaster* -sivuston mukaan hän on kiekollinen puolustaja, pelaa varsin riskittömästi, liikkuu hyvin, pelaa kohtalaisen hyvin hyökkäyspäässä ja laukoo hyvin. Ouellet'n taidot ovat kuitenkin varsin rajalliset, jotta hän olisi optimaalinen vaihtoehto ylivoimakoostumuksiin NHL-tasolla. Ouellet'n tulisi lisätä myös voimaa.

Ura
---

### Seuraura

Ouellet syntyi Ranskan Bayonnessa, mutta kasvoi Kanadan Québecin Terrebonnessa hänen isänsä Robertin lopetettua pelaajauransa. Ouellet aloitti Terrebonnessa myös jääkiekkoilun. Hän pelasi Québecin paikallisia juniorisarjoja Collège Esther-Blondin Phénixin paidassa, kunnes kesällä 2009 Ouellet'n varasi sekä Omaha Lancers 40. pelaajana USHL:n varaustilaisuudessa että Montréal Juniors 13. pelaajana QMJHL:n varaustilaisuudessa. Ouellet siirtyi kaudeksi 2009–2010 Montréaliin, jossa hän teki tulokaskaudellaan runkosarjassa 16 tehopistettä. Ouellet valittiin kauden päätteeksi QMJHL:n tulokkaiden tähdistökentälliseen. Kaudella 2010–2011 hän teki runkosarjassa 43 tehopistettä. Ouellet pelasi kauden aikana myös CHL Top Prospects Gamessa.

Detroit Red Wings varasi Ouellet'n toisella kierroksella 48. pelaajana NHL:n varaustilaisuudessa 2011. Hän jatkoi kaudella 2011–2012 pelejään QMJHL:ssä, jossa Montréal Juniors oli muuttanut Boisbriandin kaupunkiin ja vaihtanut nimensä Blainville-Boisbriand Armadaksi. Ouellet nimettiin joukkueen kapteeniksi. Hän oli Armadan toiseksi paras pistemies Jess Tanguyn jälkeen tehoilla 21+39=60, joilla Ouellet sijoittui koko QMJHL:n puolustajien maalipörssissä toiseksi edellään vain Rimouski Océanicin Jérôme Gauthier-Leduc sekä puolustajien pistepörssissä kolmanneksi. Hänet valittiin kauden päätteeksi liigan ensimmäiseen tähdistökentälliseen.

Maaliskuussa 2012 Ouellet teki kolmivuotisen tulokassopimuksen Detroit Red Wingsin kanssa. Hän jatkoi kaudella 2012–2013 kuitenkin vielä Armadassa ja joukkueensa kapteenina. Ouellet jakoi tehoilla 7+9=16 koko QMJHL:n pudotuspelien puolustajien maalipörssin voiton Halifax Mooseheadsin Konrad Abeltshauserin kanssa ja sijoittui puolustajien pistepörssissä toiseksi hänen jälkeensä. Ouellet valittiin kauden päätteeksi liigan ensimmäiseen tähdistökentälliseen.

Kaudeksi 2013–2014 Ouellet siirtyi Detroit Red Wingsin organisaatioon. Hän pelasi suurimman osan kaudestaan AHL-joukkue Grand Rapids Griffinsissa, jossa tulokaskausi toi 70 runkosarja- ja kahdeksassa playoff-ottelussa tehot 4+13=17. Ouellet debytoi myös Red Wingsin NHL-joukkueessa, jossa hän pelasi neljä runkosarja- ja yhden playoff-ottelun jääden ilman tehopisteitä. Ouellet teki NHL-debyyttinsä 21. lokakuuta 2013 San Jose Sharksia vastaan. Hän sai ottelussa jääaikaa 17.15 minuuttia. Myös kauden 2014–2015 Ouellet pelasi suurimmaksi osaksi Griffinsin vahvuudessa. Hän voitti pudotuspeleissä joukkueen sisäisen tehotilaston lukemalla +6. Ouellet pelasi NHL:ssä kauden aikana 21 runkosarjaottelua tehopistein 2+1=3. Hän teki NHL-uransa avausmaalin 28. marraskuuta 2014 vieraissa New Jersey Devilsia vastaan. Ouellet pelasi kauden aikana myös AHL:n tähdistöottelussa.

Ouellet pelasi myös kauden 2015–2016 suurimmaksi osaksi farmijoukkue Griffinsissa. Hän pelasi kauden aikana viisi NHL-ottelua tehden yhden syöttöpisteen. Marraskuussa 2015 Ouellet teki Red Wingsin kanssa vuoden mittaisen, yksisuuntaisen ja 715 000 dollarin arvoisen jatkosopimuksen. Kaudella 2016–2017 hän murtautui seuran NHL-joukkueen kokoonpanoon, jossa Ouellet'n ensimmäinen kokonainen kausi toi 66 runkosarjaottelussa tehot 3+9=12. Heinäkuussa 2017 hän teki Red Wingsin kanssa kaksivuotisen jatkosopimuksen.

### Maajoukkueura

Ouellet edusti Kanadaa alle 20-vuotiaiden MM-kilpailuissa vuonna 2013. Hän pelasi myös alle 18-vuotiaiden Ivan Hlinkan muistoturnauksessa vuonna 2010, jolloin Ouellet voitti kultaa. Hän edusti myös Canada Québecin joukkuetta World U-17 Hockey Challengessa vuonna 2010.

Muuta
-----

Ouellet'n isä Robert pelasi jääkiekkoa hyökkääjänä. Hän syntyi Kanadassa, mutta pelasi koko pääsarjauransa ajan Ranskassa, jonka maajoukkuetta Robert edusti neljissä arvokisoissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Collège Esther-Blondin Phénix | QMAAA | 42 | 2 | 9 | 11 | 49 | 14 | 1 | 3 | 4 | 24 |
| 2009–2010 | Montréal Juniors | QMJHL | 43 | 2 | 14 | 16 | 22 | 7 | 0 | 3 | 3 | 12 |
| 2010–2011 | Montréal Juniors | QMJHL | 67 | 8 | 35 | 43 | 44 | 10 | 0 | 8 | 8 | 6 |
| 2011–2012 | Blainville-Boisbriand Armada | QMJHL | 63 | 21 | 39 | 60 | 67 | 11 | 3 | 7 | 10 | 14 | Ykköstähdistö |
| 2012–2013 | Blainville-Boisbriand Armada | QMJHL | 50 | 10 | 31 | 41 | 44 | 15 | 7 | 9 | 16 | 22 | Ykköstähdistö |  |  |  |  |  | JMM | 6 | 1 | 2 | 3 | 2 |
| 2013–2014 | Detroit Red Wings | NHL | 4 | 0 | 0 | 0 | 2 | 1 | 0 | 0 | 0 | 0 |
|  | Grand Rapids Griffins | AHL | 70 | 4 | 13 | 17 | 22 | 8 | 0 | 0 | 0 | 4 |
| 2014–2015 | Detroit Red Wings | NHL | 21 | 2 | 1 | 3 | 2 | – | – | – | – | – |
|  | Grand Rapids Griffins | AHL | 52 | 1 | 15 | 16 | 24 | 16 | 1 | 5 | 6 | 8 |
| 2015–2016 | Detroit Red Wings | NHL | 5 | 0 | 1 | 1 | 2 | – | – | – | – | – |
|  | Grand Rapids Griffins | AHL | 61 | 4 | 25 | 29 | 66 | 9 | 2 | 2 | 4 | 6 |
| 2016–2017 | Detroit Red Wings | NHL | 66 | 3 | 9 | 12 | 51 | – | – | – | – | – |
| 2017–2018 | Detroit Red Wings | NHL | 45 | 0 | 7 | 7 | 6 | – | – | – | – | – |
| 2018–2019 | Laval Rocket | AHL | 47 | 7 | 21 | 28 | 20 | – | – | – | – | – |
|  | Montreal Canadiens | NHL | 19 | 0 | 3 | 3 | 13 | – | – | – | – | – |
| 2019–2020 | Laval Rocket | AHL | 39 | 9 | 15 | 24 | 13 | – | – | – | – | – |
|  | Montreal Canadiens | NHL | 12 | 0 | 2 | 2 | 4 | 10 | 0 | 1 | 1 | 14 |
| 2020–2021 | Laval Rocket | AHL | 19 | 3 | 1 | 4 | 11 | – | – | – | – | – |
|  | Montreal Canadiens | NHL | 6 | 0 | 0 | 0 | 2 | – | – | – | – | – |
| 8 kautta | yhteensä | NHL | 178 | 5 | 23 | 28 | 82 | 11 | 0 | 1 | 1 | 14 |
| 6 kautta | yhteensä | AHL | 288 | 28 | 90 | 118 | 156 | 33 | 3 | 7 | 10 | 18 |

Lähteet
-------

* Xavier Ouellet The Internet Hockey Databasessa (englanniksi)
* Xavier Ouellet Legends of Hockey -sivustolla (englanniksi)
* Xavier Ouellet *Elite Prospects*. Everysport Media Group AB.  (englanniksi)

### Viitteet

1. ↑  Kulfan, Ted: Xavier Ouellet cements spot on Red Wings' blue line *detroitnews.com*.  25.1.2017. Detroit:  The Detroit News, a Digital First Media Newspaper. Viitattu 29.12.2017. (englanniksi)
2. ↑  Curran, John: Detroit Red Wings: Which Defencemen Make The Cut? *octopushthrower.com*.  17.8.2015. FanSided Inc.  Arkistoitu 29.12.2017. Viitattu 29.12.2017. (englanniksi)
3. ↑  Xavier Ouellet Stats, Profile, Bio, Analysis and More *sportsforecaster.com*. XML Team Solutions, LLC. Viitattu 29.12.2017. (englanniksi)
4. ↑  Krupa, Gregg: Ouellet shines but Wings endure growing pains on ‘D’ *detroitnews.com*.  17.10.2016. Detroit:  The Detroit News, a Digital First Media Newspaper. Viitattu 29.12.2017. (englanniksi)
5. 1 2 3 4 5 6  Xavier Ouellet *Elite Prospects*. Everysport Media Group AB.  (englanniksi)
6. ↑  Xavier Ouellet The Internet Hockey Databasessa (englanniksi)
7. ↑  Bowness, Rick: Sproul, Ouellet sign entry-level contracts  25.3.2012. DETROIT:  Detroit Red Wings. Viitattu 29.12.2017. (englanniksi)
8. ↑  San Jose Sharks – Detroit Red Wings – October 21st, 2013 *NHL.com*.  21.10.2013. National Hockey League. Viitattu 29.12.2017. (englanniksi)
9. ↑  Detroit Red Wings – New Jersey Devils – November 28th, 2014 *NHL.com*.  28.11.2014. National Hockey League. Viitattu 29.12.2017. (englanniksi)
10. ↑  Kujawa, Kyle: Wings sign Ouellet to one-year extension  16.11.2015. DETROIT:  Detroit Red Wings. Viitattu 29.12.2017. (englanniksi)
11. ↑  Kujawa, Kyle: Red Wings and Ouellet agree to terms on two-year deal  3.7.2017. DETROIT:  Detroit Red Wings. Viitattu 29.12.2017. (englanniksi)